section_heading: U videoigrama
paragraph_text: Nidoran♂ je sposoban razviti se u Nidorina nakon dostizanja 16. razine, koji se kasnije uz pomoć Mjesečevog kamena može razviti u Nidokinga, završni oblik ovog evolucijskog lanca. Nidoran♂ je prvi Pokémon koji je ukazivao na isključiv spol samog Pokémona, kao i razlike među spolovima iste vrste. Ipak, unatoč dodatku razlike spolova u drugoj generaciji igara, varijacije Nidorana ostale su dvije različite vrste, a ne jedinstvena vrsta koja se razdvaja u evolucijskim lancima ovisno o spolu.